Kérdések és válaszok

Kicker kézikönyv
Vissza |  | Tovább

# Fejezet 10. Kérdések és válaszok

10.1. Hogyan lehet alkalmazásokat, kisalkalmazásokat vagy egyéb objektumokat a panelre helyezni?
10.2. Lehet külső feladatlistát létrehozni, mint ahogyan az a KDE 1-ben van?
10.3. Hogyan lehet a Kicker-panelt áthelyezni a képernyőnek egy másik széléhez?
10.4. Hogyan lehet a kiterjesztéseket áthelyezni a képernyő másik széléhez?
10.5. Megoldható-e az, hogy a feladatlista az összes futó alkalmazást jelenítse meg, függetlenül attól, hogy azok mely munkaasztalon futnak?
10.6. Hogyan érhető el a K menü az egér használata nélkül?
10.7. Fel lehet-e venni a panelre egy olyan menüt, amely az összes munkaasztali ikont tartalmazza?
10.8. Hogyan lehet megváltoztatni a Kicker színét és stílusát?
10.9. Miért nem a megfelelő időt mutatja az óra?
10.10. Le lehet cserélni a panelen levő K nyomógomb képét egy másik képre?
10.11. Miért nem működik a Beállítások menü?

10.1. Hogyan lehet alkalmazásokat, kisalkalmazásokat vagy egyéb objektumokat a panelre helyezni?

Kattintson a jobb oldali egérgombbal a Kicker bármely szabad felületére, és válassza a Hozzáadás funkciót. A megjelenő almenüből kiválasztható a felveendő objektum. További információk a Kicker - alapok fejezetben.

10.2. Lehet külső feladatlistát létrehozni, mint ahogyan az a KDE 1-ben van?

Igen. Kattintson a jobb oldali egérgombbal a Kicker bármely szabad felületére, majd válassza a Hozzáadás almenü Kiterjesztés almenüjéből a Külső feladatlista menüpontot.

10.3. Hogyan lehet a Kicker-panelt áthelyezni a képernyőnek egy másik széléhez?

Egyszerűen kattintson a bal oldali egérgombbal a Kicker-panel bármely szabad felületére, majd az egérgombot lenyomva tartva húzza a panelt a képernyő megfelelő széléhez.

10.4. Hogyan lehet a kiterjesztéseket áthelyezni a képernyő másik széléhez?

Kattintson a bal oldali egérgombbal a kiterjesztés bal oldalán vagy felső részén levő fogantyúra, majd az egérgomb lenyomva tartása mellett húzza a kiterjesztést a képernyő valamely széléhez.

10.5. Megoldható-e az, hogy a feladatlista az összes futó alkalmazást jelenítse meg, függetlenül attól, hogy azok mely munkaasztalon futnak?

Igen. Kattintson a jobb oldali egérgombbal a feladatlista fogantyújára, majd válassza a Tulajdonságok funkciót, és jelölje be Az összes ablak megjelenítése opciót a megjelenő párbeszédablakban.

10.6. Hogyan érhető el a K menü az egér használata nélkül?

Használja az Alt+F1 billentyűkombinációt a menü megjelenítéséhez.

10.7. Fel lehet-e venni a panelre egy olyan menüt, amely az összes munkaasztali ikont tartalmazza?

Indítsa el a Konqueror-t, navigáljon a saját könyvtárába, majd húzza a KDesktop ikont a Kicker bármely szabad felületére. Az ezután megjelenő menüből pedig válassza a Hozzáadás gyorsböngészőként lehetőséget.

10.8. Hogyan lehet megváltoztatni a Kicker színét és stílusát?

A panel színeit a Vezérlőközpont színbeállítási moduljával lehet módosítani. A panel stílusa is megváltoztatható, erről további információ a Gombok szakaszban található.

10.9. Miért nem a megfelelő időt mutatja az óra?

Bizonyos Red Hat® rendszereken az óra mindig GMT szerint mutatja az időt. Ez egy, a Red Hat® szoftverben található hiba következménye. A kijavítása a következő paranccsal végezhető el (a parancs egy szimbolikus linket hoz létre): `ln `-s` `/usr/share/zoneinfo` `/usr/lib/zoneinfo``.

10.10. Le lehet cserélni a panelen levő K nyomógomb képét egy másik képre?

Keresse meg a `$HOME/.kde/share/apps/kicker/pics/go.png` és a `$HOME/.kde/share/apps/kicker/pics/mini/go.png` képfájlokat, és helyettesítse azokat a kívánt képekkel. A képekben csak 1 réteg legyen, különben nem fognak megjelenni a panelen. Ha valamelyik könyvtár nem létezik, hozza létre azt. A fájlok lecserélése után indítsa újra a Kicker-t.

10.11. Miért nem működik a Beállítások menü?

Valószínűleg összekeveredtek a menübejegyzések. Egyszerűen futtassa le a kbuildsycoca programot egy parancssorból indítva.

Vissza | Tartalom | Tovább
Parancsok |  | Készítők és licenc