Műveletek

Klipper kézikönyv
Vissza | Fejezet 3. A Klipper használata | Tovább

# 3.2. Műveletek

A Klipper műveleteket tud végrehajtani a vágólap tartalmán, melyeket az objektum nevétől függő reguláris kifejezések segítségével lehet megadni. Például ha az objektum neve "http://"-vel kezdődik, akkor meg lehet nyitni a Netscape vagy a Konqueror segítségével (mint URL-t).

E lehetőség használatához másoljon egy URL-t vagy egy fájlnevet a vágólapra. Ha valamelyik reguláris kifejezés igaz értéket ad a Klipper listájában, egy menü fog megjelenni a választási lehetőségekkel (pl.: az URL megnyitása a Konqueror-ral, az URL megnyitása a Netscape-pel). Az egér vagy a billentyűzet segítségével válassza ki a kívánt műveletet, miután a Klipper elindítja a megfelelő programot, megnyitva a vágólapon szereplő címet.

Ha nem kíván műveletet végezni a vágólap tartalmával, akkor válassza a "Nincs teendő" menüpontot és folytassa a munkáját ott, ahol abbahagyta.

A műveletek teljes letiltásához kattintson a Klipper ikonjára (vagy nyomja meg a Ctrl-Alt-V kombinációt) és kattintson "A műveletek engedélyezve" menüpontra vagy nyomja meg a Ctrl-Alt-X kombinációt.

Ha egy reguláris kifejezés igaz a vágólap tartalmára, akkor szerkesztést is lehet kérni a művelet végrehajtása előtt. Válassza a "Szerkesztés és újrafeldolgozás" menüpontot a Klipper felbukkanó menüben, módosítsa a vágólap tartalmát a megjelenő párbeszédablakban, majd kattintson az OK gombra a megadott művelet végrehajtásához.

Ha megnyomja a Ctrl-Alt-R kombinációt, akkor a Klipper újból végrehajtja az utoljára elvégzett műveletet.

Vissza | Tartalom | Tovább
A Klipper használata | Fel | A Klipper beállítása