Billentyűzet
Keywords: KDE, KControl, billentyűzet

A KDE vezérlőközpont
Vissza | Fejezet 5. A modulok | Tovább

# 5.27. Billentyűzet

Ebben a modulban a billentyűzet működési módját lehet beállítani.

A beállítások utáni végeredmény attól függ, hogy a billentyűzet hardvere és az X-kiszolgáló, amelyen a KDE fut, milyen beállítási lehetőségeket támogat. Például előfordulhat, hogy a billentyűleütés hangja nem olyan, mint amit beállított. Ezen legtöbbször nem lehet segíteni, mert a hardver hiányossága okozza.

## 5.27.1. Használat

Billentyűismétlés. Ha ez az opció ki van választva, akkor egy billentyű lenyomva tartása olyan hatást vált ki, mintha a billentyűt gyorsan nyomogatná. A lenyomott billentyűhöz tartozó karakterek folyamatosan megjelennek a képernyőn a billentyű elengedéséig.

| A legtöbb felhasználó szereti, ha ez az opció be van kapcsolva, mert így hosszú dokumentumokban a kurzorbillentyűkkel lényegesen könnyebben lehet navigálni.

A billentyűleütés hangja. Ha lehetővé teszi a billentyűzet hardvere, akkor billentyűleütéskor egy rövid hangjelzést fog kapni. Így olyan hatást lehet elérni, mintha egy régi mechanikus írógépen dolgozna. A leütéskor kiadott hang erősségét a csúszka jobbra-balra húzásával ill. a számbeállító elem nyilainak nyomogatásával lehet módosítani. A hangot teljesen kikapcsolni a hangerő 0%-ra állításával lehet.

Sok számítógép nem támogatja ezt a lehetőséget.

| Kevesen szeretik bekapcsolni ezt az opciót, mert a szüntelen zaj zavarhatja a közelben dolgozókat. De ha szereti a régi írógépek kopogó hangját, ennek az opciónak a segítségével könnyen visszarepülhet az időben néhány évtizedet :-)

## 5.27.2. A szekció szerzője

Ellis Whitehead `<ewhitehe@uni-freiburg.de>`

Vissza | Tartalom | Tovább
A használatban levő megszakítások (IRQ-k) | Fel | Billentyűzetkiosztás