A játék

A KSpaceduel kézikönyve
Vissza |  | Tovább

# Fejezet 3. A játék

# 3.1. A játékszabályok

## 3.1.1. Az űrhajók irányítása

Mindkét játékos egy-egy űrhajót irányíthat.

Az űrhajók forogni, gyorsulni, lőni és aknát lerakni képesek.

## 3.1.2. Energia

Minden űrhajó rendelkezik egy meghatározott mennyiségű energiával (ez az érték a beállításoknál módosítható).

Energiára van szükség a forgáshoz, a gyorsításhoz, a kövéshez és az aknák lerakásához. Energiát a napelemekből tudnak nyerni az űrhajók. A napelemek által nyert energia arányos az űrhajónak a Naptól való távolságával, tehát a Naphoz közel több energia termelődik, mint attól távolodva. A napelemek hatásfoka akkor maximális, ha a Nap sugarai merőlegesen esnek rá, fokozatosan csökken, ha a szög egyre laposabb, és nullára csökken, ha a sugarak oldalról érkeznek.

Energia nélkül az űrhajó nem irányítható és lőni sem lehet.

## 3.1.3. Életerő-pontok

Ha az űrhajót lövedékek találják el vagy aknának ütközik, akkor az életerő-pontjainak száma csökken. Ha két űrhajó összeütközik, a gyengébbik megsemmisül, a másik életerő-pontjai a gyengébb életerő-pontjaival és az ütközési kárral csökken. Az űrhajó megsemmisül, ha belezuhan a Napba.

## 3.1.4. Lövedékek és aknák

A lövedékek az űrhajókhoz hasonlóan a Nap körül keringenek.

Az aknáknak a pályán maradáshoz energiára van szükségük. Ha az energia elfogy, az akna belezuhan a Napba. A Naphoz közelebbi pályán maradáshoz több energia kell, mint a távolabbin.

Az aknákat szét lehet lőni.

Alapértelmezés szerint egy űrhajónak 5 lövedéke és 3 aknája lehet a képernyőn.

## 3.1.5. Energia-utántöltők

Időnként energia-utántöltők jelennek meg a játéktérben.

Összesen 4 típus fordulhat elő belőlük:

Akna

  A játékos által egyszerre használható aknák száma megemelkedik.

Lövedék

  A játékos által egyszerre használható lövedékek száma megemelkedik.

Energia (sárga gömb)

  A játékos energiája megnő.

Pajzs (kék gömb)

  A játékos életerő-pontokat kap.

## 3.1.6. A KSpaceduel főképernyője

A főképernyő középső részén található maga a játéktér, melynek két oldalán, egy-egy sávban láthatók a kék és a piros játékos statisztikájának elemei.

A statisztikai adatok közül legfelül (a legfelső "dobozban") a játékos életerő-pontjainak száma látható.

A középső érték az űrhajó maradék energiáját mutatja.

A legalsó érték az eddig megnyert játszmák száma.

A főképernyő tetejét a menüsor foglalja el.

A főképernyő alján pedig az állapotsor található.

Vissza | Tartalom | Tovább
A program lefordítása és telepítése |  | A játék beállításai