A beállítások párbeszédablaka

A KDVI kézikönyve
Vissza |  | Tovább

# Fejezet 2. A beállítások párbeszédablaka

# 2.1. Betűtípus-beállítások

Az alábbi képen a kdvi betűtípus-beállító ablaka látható.

Felbontás/metafont mód

  Ezek a beállítások határozzák meg, hogy a kdvi milyen betűtípusokat használ a megjelenítéshez. A beállítások finomhangolásával javítani lehet a kép minőségét. Ha nem ismeri a MetaFont technikai részleteit és a hozzá kapcsolódó paramétereket, akkor inkább egyáltalán ne módosítson a beállításokon. options. A "600" és az "ljfour" érték nagyon jó képminőséget ad, a "300" és a "cx" közepes minőséget, de gyorsabb megjelenítést.

A hiányzó betűtípusok létrehozása

  Válassza ki ezt az opciót, ha azt szeretné, hogy a kdvi meghívja a MetaFont programot olyan esetekben, amikor a dokumentum kirajzolásához szükséges betűtípusok nem állnak rendelkezésre. Érdemes bekapcsolva hagyni.

PK font elérési út

  Ha a mező nem üres, akkor pk betűtípusokat tartalmazó könyvtárak nevei találhatók itt, pl.:

       /var/lib/texmf/fonts/pk/ljfour/:/még/egy/könyvtár

  Ha azt akarja, hogy a kdvi rekurzívan keressen a könyvtárakban, akkor fűzzön egy / karaktert a könyvtárnév végéhez:

       /var/lib/texmf/fonts//

  Ez hasonló az xdvi XDVIFONTS környezeti változójához. Az interneten részletes dokumentáció található a kpathsea programkönyvtárról, amelyet a kdvi a betűtípusok keresésére használ. Így a kdvi akkor is használható marad, ha más tex rendszert használ, mint a tetex, és nem használható a texmf.cnf fájl. Ezt a beállítást csak hozzáértők módosítsák!

Vissza | Tartalom | Tovább
Használat |  | Megjelenítési beállítások