Mi a KDE?

A khelpcenter kézikönyve
Vissza |  | Tovább

# Fejezet 3. Mi a KDE?

# 3.1. Mi a KDE?

A KDE egy modern grafikus környezet Unix alapú számítógépekhez. Kialakításában a világ minden tájáról vettek részt olyan fejlesztők, akik elkötelezték magukat a szabad szoftverek terjesztése mellett.

A KDE küldetése az, hogy kényelmes és könnyen kezelhető grafikus felületet nyújtson a nagyteljesítményű Unix operációs rendszer alatt, hasonlót, mint a MacOS vagy a Windows 95/NT. Véleményünk szerint a Unix ma a legjobb operációs rendszer. A Unix hosszú évek óta alapvető szerepet játszik az informatikában. Ha egy stabil, skálázható és nyílt rendszerre van szüksége, akkor a Unix a szóba jöhető egyetlen választás. Azonban a Unix hosszú ideig nem rendelkezett olyan korszerű, könnyen használható grafikus felülettel, mely lehetővé tette volna, hogy az átlagos vállalati és otthoni felhasználó otthon érezhesse magát benne. A Unix vezető szerepet tölt be a számítástechnikai piac több területén, az informatikai szakemberek és a tudósok első számú munkaeszköze. A Unix nélkül nem jöhetett volna létre az internet. De a Unix sokáig nem tudta a könnyű kezelhetőséget biztosítani. Ez a körülmény azért is sajnálatos, mert a Unix jónéhány megvalósítása (Linux, FreeBSD, NetBSD, stb.) tölthető le ingyenesen az internetről. Mindegyikük igen megbízható és jó minőségű.

Vissza | Tartalom | Tovább
Keresés |  | A KDE grafikus környezet