A játék menete

A KShisen-Sho kézikönyve
Vissza |  | Tovább

# Fejezet 3. A játék menete

# 3.1. Játékszabályok

A játék célja az összes elem eltávolítása a tábláról. Egyszerre csak két azonos elem távolítható el. Egy elempár csak akkor távolítható el, ha egy maximum három részből álló vonallal összeköthető (a vonal nem haladhat át más elemen). A vonalak lehetnek vízszintesek és függőlegesek, de átlósak nem.

Az összekötő vonalakat nem kell meghúzni, a program ezt automatikusan megteszi. Csak jelöljön ki két azonos elemet a táblán, és ha összeköthetők maximum három vonallal, akkor a program kirajzolja a vonalakat és eltávolítja az elemeket.

Ne felejtse el, hogy a vonalak csak üres mezőkön haladhatnak át. Ha elakadt, használhatja a Tipp kérése menüpontot a következő elempár kiválasztásához. Ha a jobb egérgombbal kattint egy elemre, akkor a program megmutatja annak összes előforduló párját, attól függetlenül, hogy eltávolíthatók-e vagy sem.

A játéknak vége, ha nem lehet több elempárt eltávolítani a tábláról, és a tábla nem üres (ez a helyzet általában elkerülhető, ha bejelöli a Csak megoldható tábla opciót a Beállítások menüben, mert ilyenkor legalább egy módon befejezhető lesz a tábla, igaz, lehetséges, hogy ez mégsem sikerül).

Vissza | Tartalom | Tovább
Fordítás és telepítés |  | Játék menü