Az értelmező beállítása

A KGhostview kézikönyve
Vissza | Fejezet 5. A programban használt párbeszédablakok | Tovább

# 5.4. Az értelmező beállítása

Ez a párbeszédablak három részre tagolható:

1. Az Általános részre.

2. A Paletta részre.

3. A Másolat részre.

## 5.4.1. Általános

A szöveges mezőben a Ghostscript értelmező nevét lehet megadni (az alapértelmezés gs). A mező alatt látható három opció a megjelenítést befolyásolja.

Az Élsimítás (antialiasing) a betűk finomabb megjelnítését eredményezi, viszont megnő a processzor terhelése és felhasznált memória mennyisége. Ha gyorsabb és kisebb memóriaigényű kirajzolást szeretne, kapcsolja ki az opciót. A Ghostscript néhány régebbi változata nem támogatja az élsimítást.

Ha kiválasztja a Platform-betűtípusok opciót, akkor a megjelenítéshez az ablakkezelő rendszer betűtípusait használja a program, nem pedig a PostScript értelmező saját betűkészleteit. A Ghostscript újabb változatai igen jó minőségű betűtípusokat tartalmaznak.

Az Üzenetek opció azt szabályozza, hogy a PostScript értelmező hibaüzeneteit megjelenítse-e a program.

## 5.4.2. Paletta

A dokumentum kirajzolásához használt színpalettát lehet kiválasztani. A választható lehetőségek:

- színes

- szürkeárnyalatok

- fekete-fehér

## 5.4.3. Másolat

Kétféle módon lehet eltárolni egy dokumentum oldalának képét, miután a PostScript értelmező elkészítette azt. A két mód:

- pixmap

- a másolat tárolása

A két módszer sebessége eltérően viszonyulhat egymáshoz a különböző rendszerekben. Bizonyos X-kiszolgálók azonban nem támogatják a második lehetőséget.

Vissza | Tartalom | Tovább
Megadott oldalra ugrás | Fel | Ghostscript üzenetek