A Beállítások menü

Kpackage kézikönyv
Vissza | Fejezet 4. A menük | Tovább

# 4.3. A Beállítások menü

A Beállítások menü elemei a következők:

Beállítások

  A csomagok megjelenítési módja

    Ez határozza meg, hogy milyen csomagok jelennek meg a csomagok fastruktúrájában: az összes, csak az újak, csak a frissítettek vagy csak a telepítettek.

  Könyvtár-gyorstár

    A távoli (FTP) könyvtárak és csomagok gyorstárba töltésének lehetősége.

  Csomagfájlok

    A távolról letöltött csomagfájlok gyorstárba töltésének lehetősége.

  vegyes

    Fájllista-ellenőrzés

      Bekapcsolása esetén telepítés után ellenőrzi a program, hogy minden fájl ténylegesen települt-e.

    A teljes információ betöltése a helyi csomagfájlokból

      Bekapcsolása esetén a program helyi csomagok esetében minden csomagfájlból beolvassa annak jellemzőit, nem csak a fájlnevet dekódolja. Lassítja a feldolgozást, de több információt nyújt.

Billentyűparancsok

  A standard KDE párbeszédablak billentyűparancsok beállításához (KDE 1.1-től).

A még nem telepített csomagok könyvtárai

  RPM könyvtárak

    Itt lehet felsorolni telepítési csomagkönyvtárakat (helyi és FTP is), minden sorban szerepel egy szöveges mező, ahol a könyvtárnevet meg lehet adni, egy "..." feliratú gomb, mely a fájlválasztó párbeszédablakot nyitja meg és egy "Használat" választógomb, mellyel a sorban szereplő könyvtár használatát lehet ki- és bekapcsolni. A több panel a kényelmes kezelést próbálja segíteni.

  KISS könyvtárak

    Itt a KISS csomagok könyvtárait lehet megadni.

  A BSD csomagok könyvtárai

    Az első panel a 'ports' fastruktúrát mutatja a fájlrendszerben.

    A másik panelen a csomagkönyvtárakat lehet megadni (tehát azokat, amelyekben INDEX nevű fájl található.

  A DEB csomagok könyvtárai

    Az első két panel hasonló, mint az RPM csomagoknál, a többivel a Debian disztribúciót lehet azonosítani és a disztibúció Packages fájlját lehet megadni.

  A SLACK csomagok könyvtárai

    Slackware csomagoknál háromféle panel látható:

    - Az első panel a PACKAGES.TXT fájl helyét határozza meg, mely a telepített csomagok listáját tartalmazza.

    - A következő négy panelen a disztribúciók könyvtárát lehet megadni, mely a .tgz fájlokat tartalmazó könyvtár és a hozzátartozó PACKAGES.TXT fájl elérési útjából áll.

    - Az utolsó két panelen olyan könyvtárakat lehet megadni, melyek nem tartalmaznak PACKAGES.TXT fájlt.

Az eszköztár elrejtése

  Az eszköztár ki- és bekapcsolása

A beállítások elmentése

  A módosított beállítások azonnali elmentése a program bezárása nélkül.

Vissza | Tartalom | Tovább
A Csomagok menü | Fel | A Gyorstár menü