A Klipper beállítása

Klipper kézikönyv
Vissza |  | Tovább

# Fejezet 4. A Klipper beállítása

# 4.1. Nézeti beállítások

Meg akarja nézni vagy meg akarja változtatni a Klipper beállításait, jelenítse meg a Klipper felbukkanó menüjét, majd válassza a "Beállítás..." menüpontot. Ekkor megjelenik a Klipper beállítóablaka. Az ablakban található beállítási lehetőségek felsorolása következik.

## 4.1.1. Általános beállítások

A felbukkanó menü az egérmutatónál legyen

  Ennek hatására a Klipper felbukkanó menüje az egérmutató mellett jelenik meg, nem az alapértelmezett helyen, a KDE panelen. Akkor érdemes bekapcsolni, ha elsősorban az egeret használja, nem a billentyűzetet.

A vágólap tartalmának mentése kilépéskor

  Ennek hatására a Klipper kilépéskor elmenti a műveletek naplóját, majd a következő indításkor automatikusan visszaállítja.

## 4.1.2. A műveletek beállításai

A műveleteket meghatározó kifejezések szerkesztése

  Először kattintson a 'Műveletek' fülre, majd arra a reguláris kifejezésre vagy műveletre, amelyiket módosítani szeretné. A megjelenő szöveges mezőben módosíthatja a művelet szövegét. A megfelelő szöveg beírása után nyomja meg az Enter billentyűt.

Új kifejezések és műveletek hozzáadása

  Kattintson a "Művelet hozzáadása" gombra egy új, ellenőrzendő reguláris kifejezés hozzáadásához. A Klipper a Qt `QRegExp` osztályát használja, mely hasonló módon kezeli a reguláris kifejezéseket, mint a grep vagy az egrep. A reguláris kifejezést az előbb ismertetett módon lehet szerkeszteni. Egy végrehajtandó parancs hozzáadásához kattintson a jobb gombbal, válassza a "Parancs hozzáadása" menüpontot és módosítsa a parancsot a kifejezés alatti fastruktúrában.

  A parancsban megadott `%s` szimbólum helyére a vágólap tartalma fog kerülni, pl. ha a parancs szövege "kedit `%s`" és a vágólap tartalma "`/home/phil/textfile`", akkor a "kedit ``/home/phil/textfile``" parancs lesz végrehajtva. Ha a "%s" behelyettesítését el akarja kerülni, akkor adja meg így: "\%s".

## 4.1.3. Billentyűparancsok

A Billentyűparancsok fülön a Klipper különböző funkcióihoz rendelt gyorsítóbillentyűket lehet megadni. Összesen három parancshoz lehet billentyűkombinációt rendelni:

nincs

  A kijelölt funkcióhoz nincs billentyűkombináció rendelve

alapértelmezett

  A kijelölt funkcióhoz a Klipper alapértelmezett parancsa van hozzárendelve. Ezek felsorolását megtalálja ebben a kézikönyvben.

egyéni

  A kijelölt funkcióhoz tetszőleges billentyűkombináció rendelhető.

  Egy új billentyűkombináció megadásához először kattintson a jobb szélen látható billentyűt jelképező gombra, majd nyomja le a kívánt billentyűt. A megadott billentyűt tetszés szerint lehet kombinálni a Shift, a Ctrl és az Alt billentyűkkel a megfelelő opciók kijelölésével.

Vissza | Tartalom | Tovább
Műveletek |  | Köszönetnyilvánítás és licenc