A játék menete

A Konquest kézikönyve
Vissza |  | Tovább

# Fejezet 1. A játék menete

A játék indulásakor minden játékos egy bolygóval rendelkezik, az összes többi bolygót a főleg mezőgazdasággal foglalkozó békés bennszülöttek népesítik be.

A galaxis meghódításának elkezdéséhez csapatokat (űrflottát) kell küldeni a környező bolygókra. A játék körökre van osztva, minden körben mindegyik játékos csak bizonyos számú flottamozgási parancsot adhat ki. Egy flottamozgási parancs kiadásához válassza ki a kiindulási bolygót a billentyűzettel (a bolygók "neve" betű, szám vagy másmilyen jel általában) vagy egérrel (kattintson a bolygóra). Adja meg az útnak indítandó űrhajók számát.

A térkép mindegyik rácskockája 0,5 fényévnek felel meg, az űrhajók "fénysebességgel" mozognak, ezért a kiindulási bolygó melletti szektorba induló hajók a következő kör végére érnek oda, mert egy kör alatt két rácstávolságot tudnak megtenni.

Az összes parancs kiadása után kattintson "A kör befejezése" gombra.

Ha az űrhajók egy saját bolygóra érkeznek, akkor hozzáadódnak a bolygót védő flotta létszámához.

Ha a célként megjelölt bolygót még nem foglalta el, akkor harc kezdődik a védekező erők ellen. A harc a támadó vagy a védekező flotta pusztulásáig tart. Ha a támadó győz, akkor a bolygó átkerül a támadó űrhajókat irányító játékos tulajdonába.

Tipp A védekező flotta előnyben van a támadókkal szemben. Általában több hajó szükséges egy bolygó elfoglalásához, mint amennyi a védekező flotta létszáma.

# 1.1. A bolygó állapota

A bolygók állapotát mutató ablakból (a fekete téglalap a jobb oldalon) lehet megtudni az egyes bolygók legfontosabb adatait. A hírszerzés részletes adatokat szolgáltat az ellenfél játékosainak uralma alá tartozó bolygókról, de a bennszülöttekéről nem. Az adatok tartalmazzák többek között: a bolygó nevét, tulajdonosának nevét, a termelés mennyiségét, a védő flotta erejét és találati valószínűséget. Egy bolygó termelése nem más, mint az egy kör alatt legyártott űrhajók száma. A flotta erőssége a bolygót védő űrhajók számával egyenlő. A találati valószínűség a bolygón gyártott űrhajók találati arányát mutatja. A támadó flotta űrhajói a kiindulási bolygó találati valószínűségével, a védekező flotta a védelmezett bolygó találati valószínűségével tudnak tüzelni.

Tipp Ha egy nagy találati valószínűségű bolygót sikerül elfoglalni, akkor azután érdemes a lehető legtöbb űrhajót átvezényelni erre a bolygóra támadás előtt, mert azok "felveszik" a bolygó találati arányát.

Vissza | Tartalom | Tovább
A Konquest kézikönyve |  | Megjegyzések