Információ az I/O portokról
Keywords: KDE, KControl, io portok, rendszerinformáció

A KDE vezérlőközpont
Vissza | Fejezet 5. A modulok | Tovább

# 5.25. Információ az I/O portokról

Ezen az oldalon az I/O portokról láthat információkat.

Az I/O portok olyan adatcsatornák, melyeken keresztül a processzor kommunkálhat a rendelkezésre álló eszközökkel.

A processzor és az eszközök közötti kommunikációhoz a processzornak ismernie kell az eszközhöz rendelt portok számát, melyeket általában hexadecimális módban szoktak megadni. Egy portot legfeljebb csak egy eszköz használhat. A legtöbb eszköz több porttartományt használ, melyeket hexadecimális számokból képzett intervallumokkal adnak meg.

| A megjelenített információ formátuma rendszerfüggő. Egyes rendszereknél esetleg semmilyen információt sem lehet megjeleníteni az I/O portokról.

Linux alapú rendszerekben az információ a `/proc/ioports` fájlból származik, mely csak akkor létezik, ha a `/proc` pszeudo-fájlrendszer engedélyezve van a rendszermagban. A listában fel van sorolva az összes, használatban levő I/O porttartomány.

Az első oszlopban a port(ok) száma, a második oszlopban a portokat használó eszköz neve látszik.

Ezen az oldalon semmilyen beállítást sem lehet módosítani.

## 5.25.1. A szekció szerzői

Matthias Hölzer `<hoelzer@kde.org>`, Helge Deller `<helge.deller@ruhruni-bochum.de>`, Duncan Haldane `<duncan@kde.org>` és Michael McBride `<mmcbride@ematic.com>`

Vissza | Tartalom | Tovább
Ikonstílus | Fel | A használatban levő megszakítások (IRQ-k)