A KDE vezérlőközpont moduljai

A KDE vezérlőközpont
Vissza |  | Tovább

# Fejezet 3. A KDE vezérlőközpont moduljai

A használat megkönnyítése érdekében a KDE környezet beállításait csoportosítani kellett. Minden beállításcsoport egy-egy beállítómodulba került. Ha a bal oldali listában rákattint egy modul nevére, akkor a jobb oldalon megjelenik a modul tartalma.

A legtöbb modulban az alábbi nyomógombok találhatók:

OK

  Ezzel a gombbal lehet az összes módosítást elmenteni és visszatérni a Vezérlőközpont főképernyőjére.

Alkalmazás

  Ezzel a gombbal el lehet menteni az összes módosítást, de a modul nyitva marad.

Mégsem

  Ezzel a gombbal lehet a módosításokat eldobni és visszatérni a Vezérlőközpont főképernyőjére.

Segítség

  Ezzel a gombbal lehet segítséget kérni az aktuális modul használatához. A gomb megnyomására egy rövid tájékoztató szöveg jelenik meg a modulról. Az ablak alján megjelenő linkre kattintva lehet a teljes dokumentációhoz hozzájutni.

Alapértelmezés

  Ezzel a gombbal lehet visszaállítani az alapértelmezett beállításokat. Az "OK" gombot is meg kell nyomni.

Visszaállítás

  Ezzel a gombbal lehet "helyreállítani" a modul tartalmát. A művelet hatása modulfüggő.

| Ha módosította egy modul beállításait, akkor mentse el azokat, mielőtt egy másikra vált. Ha mentés nélkül akar átváltani egy másik modulra, akkor egy figyelmeztető ablak jelenik meg, melyben végre lehet hajtani a mentést.

# 3.1. Navigálás a modulok között

Az alábbi listában megtalálhatja a KDE alaprendszer beállítómoduljait (kategória szerint rendezve) a kdebase stb. csomagokból. Ne felejtse el, hogy további modulok kerülhetnek a rendszerbe, ha más szoftvereket is telepít.

Fájlböngészés

  Fájlhozzárendelések, Fájlkezelő,

Segítség

  Keresési index,

Információ

  Blokkeszközök, DMA-csatornák, Eszközök, IO-portok, Megszakítások, Memória, PCI, PCMCIA, Partíciók, Processzor, SCSI, Samba állapotjelző, Hang, X-kiszolgáló

Kinézet

  Események, Háttér, Szegélyek, Színek, Általános, Betűtípusok, Ikonok, Téma/Ikon, Billentyűparancsok, Egérbeállítások, Panel, Képernyővédő, Rendszerüzenetek, Téma/Stílus, Feladatlista, Virtuális munkaasztalok

Hálózat

  A talk beállítása Megosztott Windows-erőforrások

Beviteli eszközök

  Billentyűzet, Egér

Testreszabás

  Segédeszközök fogyatékosoknak, Ország és nyelv, E-mail, Titkosítás, Billentyűzetkiosztás, Jelszavak

Energiakezelés

  Az akkumulátor szintjelzője, Energiatakarékosság, A hordozható gépek energiavezérlése, Kritikusan alacsony feszültségre figyelmeztetés, Alacsony tápfeszültségre figyelmeztetés

Hang

  Hangkeverő pult, Hangkiszolgáló, Rendszercsengő

Rendszer

  Dátum és idő, Bejelentkezéskezelő

Böngészés az interneten

  Cookie-beállítások, A böngészést könnyítő lehetőségek, Konqueror böngésző, Proxy-beállítások, Böngészőtípus,

Vissza | Tartalom | Tovább
A modulok önálló futtatása |  | Megjegyzés az energiakezelés moduljaihoz