Menüsor

A Konsole kézikönyve
Vissza | Fejezet 3. A Konsole használata | Tovább

# 3.4. Menüsor

A menüsor a Konsole ablak felett található. Tetszés szerint elrejthető és láthatóvá tehető "A menüsor megjelenítése" opcióval a "Jellemzők" menüben. Ha a menüsor el van rejtve, akkor "A menüsor megjelenítése" menüpont úgy érhető el, ha a jobb egérgombbal az ablakra kattint.

## 3.4.1. A Fájl menü

Fájl->Linux konzol

  Elindít egy olyan új munkafolyamatot, mely egy parancssoros Linux rendszert emulál.

  (Lásd a `README.linux.console` fájlt azzal kapcsolatos információkért, hogy milyen különbségek vannak a Linux konzol és a tipikus Unix konzol között.)

Fájl->Midnight Commander

  Elindít egy új Midnight Commander munkafolyamatot (ez egy elterjedten használt karakteres módú fájlkezelő).

Fájl->Parancsértelmező

  Elindít egy új parancssoros munkafolyamatot.

Fájl->Parancsértelmező (rendszergazdai mód)

  Elindít egy új parancsértelmezőt a root felhasználó (a rendszergazda) nevében.

  A jelszó megadása után megjelenik egy `#` alakú kurzor, jelezve, hogy a parancsok végrehajtása rendszergazdai jogosultságokkal történik. Erre gyakran szükség lehet szoftverek telepítéséhez vagy a rendszer karbantartásához, de elővigyázatosan kell használni az adatvesztés elkerülése érdekében.

Fájl->Kilépés

  Kilépés a Konsole-ból: az összes munkafolyamat és a belőlük indított alkalmazások is bezáródnak.

## 3.4.2. A Munkafolyamatok menü

Munkafolyamatok->Szignál küldése

  Szignál küldése - a kiválasztott szignált küldi el a program a munkafolyamatban elindított parancsértelmezőnek vagy más programnak.

  A választható szignálfajták:

  Stop | - | egy folyamat futásának felfüggesztése
  Cont | - | egy felfüggesztett folyamat futásának folytatása
  HUP | - | a vezérlő terminál nem elérhető vagy a vezérlő folyamat lefagyása
  Int | - | billentyűzetmegszakítás
  Term | - | a folyamat bezárása
  Kill | - | a folyamat kilövése

  A szignálokról további részleteket tudhat meg, ha kiadja a man 7 signal parancsot.

Munkafolyamatok->A munkafolyamat átnevezése

  Az aktív munkafolyamat nevének megváltoztatása

Beállítások->Munkafolyamat-ikonok...

  A menü alján látható a létező munkafolyamatok listája. Kiválasztás esetén a munkafolyamat aktiválódik.

  A Shift+jobbra, Shift+balra gombokkal lehet lépegetni a munkafolyamatok között.

## 3.4.3. A Beállítások menü

Beállítások->A menüsor megjelenítése

  A menüsor elrejtése és megjelenítése

Beállítások->Az eszköztár megjelenítése

  Az eszköztár elrejtése és megjelenítése

Beállítások->A keret megjelenítése

  Az ablak keretének elrejtése és megjelenítése

Beállítások->Gördítősáv

  A gördítősáv elhelyezkedése: nincs, balról vagy jobbról

Beállítások->Teljes képernyő

  A normál méretű és a teljes képernyős ablak között lehet váltani

Beállítások->Méret

  A szöveges terület mérete (oszlopok x sorok alakban)

Beállítások->Betűtípusok

  A betűméret beállítása

Beállítások->Kinézet

  A szöveg és a háttér színének beállítása

  A kinézetek listája a(z) `$KDEDIR/apps/konsole/*.schema` fájlokból származik. A fájlok listája bővíthető és módosítható.

Beállítások->Napló

  A képernyő tetején túlra jutó sorok mentésének ki- és bekapcsolása

Beállítások->Kódolás

  Még nem használható.

Beállítások->Billentyűzet

  A billentyűzetkiosztás kiválasztása

  A billentyűzetkiosztások listája a(z) `$KDEDIR/apps/konsole/*.keymap` fájlok alapján készül. A fájlok listája tetszés szerint bővíthető és módosítható.

Beállítások->A beállítások mentése

  A jelenlegi beállítások mentése alapértelmezettként

## 3.4.4. A Segítség menü

Segítség->Tartalomjegyzék

  A dokumentum tartalomjegyzékének megnyitása

Segítség->Technikai leírás

  Részletes műszaki jellegű információk a terminálemuláció és a Konsole működéséről

Segítség->Hibabejelentés

  A Konsole hibájának bejelentése vagy új funkció kérése

Segítség->A Konsole névjegye

  A Konsole szerzőinek névjegye

Segítség->A KDE névjegye

  A KDE projekt névjegye

Vissza | Tartalom | Tovább
Az egérgombok | Fel | Az eszköztár