Időzített feladatok

KCron kézikönyv
Vissza |  | Tovább

# Fejezet 4. Időzített feladatok

# 4.1. Új időzített feladat létrehozása

Új időzített feladat létrehozásához először jelölje ki a "Feladatok" mappát.

Azután válassza a Szerkesztés/Új menüpontot. Ugyanezt a menüt az egérrel egy jobb kattintással is elő lehet hozni. Megjelenik a "Feladatok szerkesztése" dialógusablak.

Megjegyzés

A "Megjegyzések" mezőben adhatja meg az időzített feladat rövid leírását.

Programnév

A "Programnév" mezőbe kell beírni a futtatandó alkalmazás vagy parancs nevét. Relatív vagy teljes elérési út is megadható. A kívánt program kiválasztásához nyomja meg a "Tallózás..." gombot.

Bekapcsolt

Ha ki akar kapcsolni egy feladatot, távolítsa el a jelet a "Bekapcsolt" mezőből.

Naponta

Ha egy feladatot mindennap futtatni akar, jelölje be a "Futtatás naponta" opciót.

Hónapok

A futtatás csak a kijelölt hónapokban fog megtörténni.

A hónap napjai

A futtatás csak a hónap kijelölt napjain fog megtörténni.

A hét napjai

A futtatás csak a hét kijelölt napjain fog megtörténni.

Megjegyzés:A feladat futni fog egy adott napon, ha akár a hét, akár a hónap kijelölt napjai közé esik.

Például ha ki van jelölve 1, 15 és vasárnap, akkor a feladat futni fog minden 1-jén és 15-én a kijelölt hónapokban (akár vasárnapra esik akár nem) továbbá minden vasárnap a kijelölt hónapokban.

Ha heti gyakorisággal kíván valamit futtatni, akkor jelölje ki a hónap összes napját és a hét kívánt napjait.

Ha a hónap meghatározott napjain akar valamit futtatni, akkor jelölje ki a hét összes napját és a hónap kívánt napjait.

Órák

Adja meg a futtatás óráit.

Percek

Adja meg a futtatás perceit. (A KCron a feladatok időzítését 5 perces időközzel tudja beállítani, ennél finomabban nem.)

Nyomja meg az "OK" gombot a folytatáshoz.

Megjegyzés: a módosítások csak a következő mentéskor lépnek életbe. Az összes módosítás elmentéséhez válassza ki a Fájl/Mentés menüpontot.

A "Mégsem" gomb megnyomásával elvetheti a módosításokat.

Vissza | Tartalom | Tovább
A státuszsor elrejtése |  | Időzített feladat módosítása