Környezeti változók

KCron kézikönyv
Vissza |  | Tovább

# Fejezet 5. Környezeti változók

# 5.1. Új környezeti változó létrehozása

Új környezeti változó létrehozásához először jelölje ki a "Változók" mappát.

Ezután válassza a Szerkesztés/Új menüpontot. Ez a menü az egér jobb gombjára kattintva is elérhető.

Ekkor megjelenik a "Változó szerkesztése" dialógusablak.

Változó

A "Változó" mezőbe írja be a környezeti változó nevét. A lista a feladatidőzítésnél leggyakrabban használt környezeti változók nevét tartalmazza, mint például:

- HOME: a felhasználó saját könyvtárára mutat

- MAILTO: e-mail küldésnél használt cím, felülbírálja a felhasználó alapértelmezett e-mail címét.

- PATH: programok indításánál használt keresési lista.

- SHELL: a parancs futtatásához használt héjprogram neve (felülbírálja az alapértelmezettet).

Megjegyzés: ha módosítja a változót, mind az ikon, mind a megjegyzés megváltozhat.

Érték

Az "Érték" mezőbe kell beírni a változó értékét.

Megjegyzés

A "Megjegyzés" mezőben lehet megadni kötetlen módon a változó használatának célját.

Bekapcsolt

Ha ki akar kapcsolni egy környezeti változót, távolítsa el a "Bekapcsolt" opció mellől a jelölést.

A környezeti változó bekapcsolásához jelölje meg a "Bekapcsolt" opciót.

A folytatáshoz nyomja meg az "OK" gombot.

Megjegyzés: a változó módosított értéke csak a következő mentéskor tárolódik el. Az összes módosítás mentéséhez válassza a Fájl/Mentés menüpontot.

A "Mégsem" gomb megnyomásával lehet elvetni a módosításokat.

Vissza | Tartalom | Tovább
Az időzített feladat futtatása most |  | Környezeti változó módosítása