A játék beállításai

KMines kézikönyv
Vissza |  | Tovább

# Fejezet 4. A játék beállításai

A KMines beállításait a Beállítások->Tulajdonságok menüpontban lehet módosítani. A menüpont kiválasztásakor megjelenik egy párbeszédablak.

A párbeszédablak két lapból áll.

Alapbeállítások

  Az első opció, a Mezőméret, a játéktér mezőinek méretét adja meg. Alapértelmezés szerint kicsire vannak állítva. Növelje meg a mezőméretet, ha nagyfelbontású monitoron játszik.

  A következő opcióval, melynek felirata "A ? használata", azt határozza meg, hogy "kérdésesnek" jelölhetők-e a mezők. Ha kiválasztja ezt az opciót, akkor ha az egér jobb gombjával először kattint egy mezőre, egy zászló kerül rá. Ha még egyszer kattint ugyanarra mezőre, akkor a zászló helyett egy "?" jelenik meg, mutatva, hogy a mező alatt esetleg akna lehet. A harmadik kattintás után a mező ismét üres lesz.

  Ha nem jelöli be ezt az opciót, akkor az első jobb kattintásra rákerül a mezőre a piros zászló, a másodikra pedig ismét üresre vált, kihagyva a ? lépését.

  A harmadik opció, "A billentyűzet használata", a billentyűparancsok ki- és bekapcsolását teszi lehetővé.

  | Természetesen ez az opció csak a játékmeneten belüli parancsokat érinti, az olyan billentyűparancsok, mint az "Új", a "Kilépés" továbbra is működnek, a beállítástól függetlenül.

  A lapon található utolsó beállításcsoportban az egérgombokhoz rendelt funkciókat lehet módosítani. A következők közül lehet választani:

  Felfedés

    Felfedi a kijelölt mező tartalmát. Ha nincs benne akna, akkor megjelenik egy szám. Ha van, akkor az rögtön felrobban és így vége a játéknak.

  A megjelölés váltogatása

    Ha ezt a funkciót rendeli egy gombhoz, akkor a piros zászlócskát lehet vele ki-be kapcsolgatni.

  Automatikus felfedés

    Ezzel a funkcióval lehet egy mező összes olyan szomszédos mezőjét felfedni, amelyek nincsenek megjelölve zászlóval. Ha valamelyik mező alatt mégis akna rejtőzött, akkor az fel fog robbanni és a játék végetér.

  A ? ki- és bekapcsolása

    Ezzel a funkcióval lehet a kiválasztott mezőnél a kérdőjelet ki- és bekapcsolni.

Színbeállítások

  Ebben az ablakban lehet a program grafikájának megjelenítéséhez használt színeket módosítani. Egy szín megváltoztatásához egyszerűen kattintson a szöveg melletti színgombra és válassza ki az új színt.

A módosítások mentése

  Ha végzett a beállítások módosításával, kattintson az "OK" gombra az állapot mentéséhez.

  Ha nem kívánja megtartani a módosításokat, kattintson a "Mégsem" gombra.

  Ha az "Alapértelmezés" gombra kattint, visszatöltődnek az alapértelmezett beállítások. Kattintson az "OK" gombra ezek mentéséhez, vagy folytassa a módosítást.

Vissza | Tartalom | Tovább
A játék menete |  | Billentyűparancsok