Technikai részletek

A KTuberling kézikönyve
Vissza |  | Tovább

# Fejezet 4. Technikai részletek

# 4.1. A grafikához kapcsolódó kiegészítések

A KTuberling grafikai megjelenése sok tekintetben módosítható: a játéktér mérete és alakja, a felhasználható tárgyak száma, mérete, kategóriája mind megváltoztatható, viszont a tárgyak csoportnevei rögzítettek (orrok, szemek, kiegészítők...). A tárgyakhoz rendelt hanghatásokat sem lehet módosítani.

A képek a 'pics' alkönyvtárban találhatók. Két kép van összesen, név szerint 'gameboard.xpm' és 'masks.xpm'. Az első tartalmazza a játékmezőt és azt a rácsot, ahol a tárgyak kiválaszthatók. A második kép tartalmazza a tárgyak maszkjait, mely az egymástól elválasztáshoz és az átlátszósághoz szükséges (pl. a szemüvegeknél). Egy 'layout.txt' nevű szöveges fájl is található a könyvtárban, ebben található - és módosítható - minden olyan információ, mely a képek helyzetére és a tárgyak maszkjára vonatkozik, itt lehet új tárgyakat és új hanghatásokat definiálni. A program indításkor mindig beolvassa ezt a fájlt, tehát nem kell módosítás után újra lefordítani.

A layout.txt fájl struktúrája a következő: csak decimális formátumú egész számokat tartalmaz, szóközökkel elválasztva, esetleg megjegyzésekkel kiegészítve (ez utóbbiak figyelmen kívül lesznek hagyva).

Az első sor írja le a rajzolás területét (a bal oldali részt, ahová a tárgyak helyezhetők). Az első négy szám a terület helyzetét írja le (bal, felső, jobb, alsó), az ötödik pedig a hozzárendelt hanghatás száma (a hanghatások a 'categories.h' forrásfájlban vannak felsorolva).

A második sorban álló szám a leíró szövegek sorainak számát adja meg. Ezek a szövegek nem módosíthatók, csak az elhelyezkedésük.

A következő sorokban a leíró szövegek helyzete található, mindegyik külön sorban. Az első négy szám a szöveg helyzetét írja le (bal, felső, jobb, alsó), az ötödik szám a leíró szöveg azonosítója (az azonosítók listája a 'categories.h' forrásfájlban található).

Az ezután következő sor a tárgyak számát tartalmazza. Ezt megfelelően módosítani kell, ha tárgyakat felvenni vagy törölni szeretne.

A hátralévő sorok a tárgyak képeinek helyzetét (a 'gameboard.xpm'-en belül) és a maszkok helyzetét (a 'masks.xpm'-en belül) írják le, valamint a tárgyakhoz rendelt hanghatásokat. Az első négy szám a kép koordinátáinak értéke (bal, felső, jobb, alsó), a következő négy szám a képmaszk koordinátáinak értéke (ugyanolyan sorrendben), az utolsó a hanghatás azonosítója (az azonosítók a 'categories.h' forrásfájlban találhatók). Ugyanaz a hanghatás több tárgyhoz is rendelhető.

Vissza | Tartalom | Tovább
A billentyűzet használata |  | Fordítóknak