Bejelentkezéskezelő
Keywords: KDE, KControl, KDM beállítás, bejelentkezéskezelő, bejelentkezés

A KDE vezérlőközpont
Vissza | Fejezet 5. A modulok | Tovább

# 5.31. Bejelentkezéskezelő

Ennek a modulnak a segítségével lehet beállítani a KDE grafikus bejelentkezését. Módosítani lehet a bejelentkezőablak kinézetét, a bejelentkezésre jogosult felhasználók listáját, hogy ki zárhatja le a gépet ill. ki módosíthatja a LILO rendszerindítással kapcsolatos beállításait.

A könnyebb kezelhetőség érdekében ez a modul 6 szekcióra lett bontva (Megjelenés, Betűtípus, Háttér, Felhasználók, Munkafolyamatok, LILO)

A szekciók között az ablak tetején látható fülek segítségével lehet váltani.

## 5.31.1. Megjelenés

Ezen a lapon a KDM megjelenési módját lehet beállítani.

Az üdvözlő szöveg lesz a bejelentkezési ablak címsorában. Ha a szövegben szerepel a HOSTNAME szó, akkor ennek helyébe annak a gépnek a tartománynév nélküli neve kerül, amelyikre a KDM telepítve van.

A KDM embléma egy kép, mely a bejelentkezési ablakban fog megjelenni. Ha nem ad meg más képet, akkor az alapértelmezett kép, a `$(KDEDIR)/share/apps/kdm/pics/kdelogo.xpm` fog megjelenni.

Az emlémát több módon is meg lehet változtatni:

- A kép gombjára lehet ejteni egy képfájlt.

- Kattintson a kép gombjára, és válasszon egy új képet a fájlválasztó párbeszédablak segítségével.

Ahogy a felhasználói felület stílusát minden felhasználó saját maga beállíthatja, ugyanúgy meg lehet adni a KDM stílusát is. A Motif és a Windows stílus között lehet választani.

Az ez alatt látható két legördülő listából a bejelentkezési ablak nyelvét és az országot lehet megadni.

## 5.31.2. Betűtípus

Ebben a szekcióban a bejelentkezési ablakban használt betűtípusokat lehet beállítani.

A legördülő listából lehet kiválasztani a háromféle felhasználási módot (üdvözlet, hiba, normál). Ezután ha rákattint a "Betűtípus módosítása" gombra, megjelenik egy párbeszédablak, melyben a betűtípus jellemzőit részletesen meg lehet adni.

- Az "üdvözlet" a címsorban megjelenő szövegre (üdvözlő szövegre) vonatkozik.

- A "hiba" a bejelentkezési hibák kiírásánál használt.

- A "normál" betűtípus a bejelentkezési ablak többi szövegénél érvényes.

A kiválasztott betűtípusokat meg lehet tekinteni a "Minta" szövegrészben.

## 5.31.3. Háttér

Itt lehet megadni, hogy milyen legyen a háttér, amikor egy felhasználó bejelentkezik. Egyszínű hátteret vagy tetszőleges háttérképet lehet választani. Ha kiválasztott egy háttérképet és megjelenítési módnak középre igazítást írt elő, akkor, ha a kép nem fedi le a teljes hátteret, ezzel a színnel lesz kifestve a kimaradó rész.

A háttérszíneket és azok effektusait a bal oldalon található opciókkal, a háttérképet és annak elhelyezési lehetőségeit a jobb oldalon található opciókkal lehet beállítani.

Az alapértelmezett háttérszín(ek) megváltoztatásához egyszerűen nyomja meg a színgombokat és válassza ki az új szín(eke)t.

A színgombok fölötti legördülő listából különféle színkeverési effektusokat lehet kiválasztani. Válasszon ki egyet közülük, a kapott eredményt azonnal megtekintheti az ablak tetején látható ábrán.

A Beállítás nevű gombra csak akkor van szükség, ha a "Háttérprogram vagy a "Minták" opciót választotta. Ezekben az esetekben egy újabb ablak fog megnyílni a további beállításokhoz.

Új tapéta megadásához vagy válasszon egyet a "Tapéta" feliratú listából vagy nyomja meg a "Tallózás..." gombot és jelöljön ki egy képfájlt a fájlválasztó párbeszédablak segítségével.

A háttérkép hatféle módon jeleníthető meg:

nincs tapéta

  Nem jelenik meg kép, csak a háttérszínek érvényesek.

középen

  A kép a képernyő közepére kerül. A háttérszínek határozzák meg a kép által nem letakart részek kifestését.

mozaikszerű

  A kép annyiszor rajzolódik ki, hogy befedje az egész munkaasztalt. Az első kirajzolás a képernyő bal felső sarkában történik, majd folytatódik a jobb alsó sarokig.

középen, mozaikszerűen

  A kép annyiszor rajzolódik ki, hogy befedje az egész munkaasztalt. Az első kirajzolás a képernyő közepére történik, majd spirál alakban folytatódik az asztal teljes lefedéséig.

középen, arányosan nyújtva

  A kép a képernyő közepén jelenik meg, olyan mértékben nyújtva, hogy érintse a képernyő valamelyik szélét, de az eredeti kép arányai ne változzanak meg. A végeredményként kapott kép tehát nem lesz torzított.

nyújtva

  A kép be fogja fedni az egész munkaasztalt. A nyújtott kép általában nem őrzi meg az eredeti arányait.

## 5.31.4. Felhasználók

Itt azt lehet beállítani, hogy a felhasználók hogyan szerepeljenek a bejelentkezési ablakban.

Ebben az ablakban három lista jelenik meg (az összes felhasználó, a kijelölt felhasználók, rejtett felhasználók). Látható még egy képtartó és az ablak jobb széle mentén néhány további opció.

Először azt kell eldöntenie, hogy megjeleníti-e a felhasználókat vagy sem.

Ha megjeleníti őket, akkor a bejelentkezési ablakban megjelennek a képeik (ezeket meg lehet adni). Ha valaki be akar jelentkezni, akkor kiválasztja a nevét (a képét), magadja a jelszavát, és a bejelentkezési folyamat máris elkezdődik.

Ha nem jeleníti meg a felhasználókat, akkor a bejelentkezési ablak sokkal egyszerűbb lesz. A felhasználónak be kell gépelnie a nevét és a jelszavát a belépéshez. Ez a javasolt mód, ha a géphez sok felhasználónak kell hozzáférnie.

### 5.31.4.1. A felhasználók megjelenítése és sorbarendezése

Az ablak jobb oldali szélénél két opció látszik:

Ha "A felhasználók megjelenítése" ki van választva, akkor a felhasználó ki tudják választani a saját képüket a név begépelése helyett.

Ha "A felhasználók rendezése" ki van választva, akkor a felhasználólista a nevek szerint növekvő sorrendben jelenik meg . Ha nincs kiválasztva, akkor az itt látható sorrendben jelennek meg. Ha "A felhasználók megjelenítése" nincs kiválasztva, ennek az opciónak nincs hatása.

### 5.31.4.2. A megjelenítendő és az elrejtendő felhasználók kiválasztása

A képtartó alatt és "A felhasználók megjelenítése" opció alatt két rádiógomb látszik:

- Csak a kijelölt felhasználók megjelenítése: ha ez ki van választva, csak azok a felhasználók látszanak majd, akik "A kijelölt felhasználók" listában szerepelnek. Ha "A felhasználók megjelenítése" opció nincs kiválasztva, ennek a beállításnak nincs hatása.

- Az összes felhasználó látszik kivéve a rejtettek: ha ez az opció ki van választva, az összes felhasználó megjelenik, kivéve azokat, akik a "Rejtett felhasználók" listában szerepelnek. Ha "A felhasználók megjelenítése" opció nincs kiválasztva, ennek az opciónak nincs hatása.

### 5.31.4.3. Felhasználók kiválasztása

Itt három lista látható. A nagy, bal oldali listában látszik az összes, a rendszer által ismert felhasználó.

A jobb oldali listában a kiválasztott felhasználók látszanak, a jobb alsó sarokban pedig azok, akiket nem kell megjeleníteni a bejelentkezési ablakban.

Egy felhasználónak az egyik listából a másikba mozgatásához jelölje ki a nevet és nyomja meg a ">>" jelet, ha a bal oldali listából a jobb oldaliba akar mozgatni, ill. a "<<" jelet, ha a jobb oldali listából a bal oldaliba akar mozgatni.

### 5.31.4.4. Képek

| Ez a rész arra az esetre vonatkozik, ha a "Képek mutatása" opciót kiválasztotta. Ha nem, a képtartó tartalmának nincs hatása.

Minden felhasználóhoz hozzárendelhető egy kép. Az egyes felhasználókhoz rendelt képek a `$(KDEDIR)/share/apps/kdm/pics/users/$(USER).xpm fájlokban találhatók.` Ha egy felhasználónak nincs saját képe, akkor az alapértelmezett `$(KDEDIR)/share/apps/kdm/pics/users/default.xpm` kép fog nála megjelenni.

Ha új képet akar rendelni egy felhasználóhoz, csak jelölje ki a nevet bármelyik listában és vagy ejtsen rá egy képet a jobbra látható képtartóra vagy kattintson a kép gombjára és válasszon ki egy képet a fájlválasztó párbeszédablakból.

Ha nincs kijelölve egy felhasználó sem, akkor a rendszer meg fogja kérdezni, hogy az alapértelmezett képet akarja-e megváltoztatni.

A cserét a KFM fájlkezelő egy példánya fogja elvégezni, ezért ha a képfájl már létezik, a KFM meg fogja kérdezni, hogy az felülírható-e. Ha elfogadja a cserét, akkor a kép a megfelelő helyre kerül, nincs szükség az "Alkalmazás" gomb megnyomására.

## 5.31.5. Munkafolyamatok

Engedély a lezáráshoz

Ebben a listában lehet kijelölni az operációs rendszer lezárására jogosultakat:

- Senki: senki sem zárhatja le a gépet a KDM segítségével. Be kell jelentkezni és ki kell adni a megfelelő parancsot.

- Mindenki: bárki lezárhatja a gépet a KDM-en keresztül.

- Csak a rendszergazda: a KDM kérni fogja a root jelszót a gép lezárása előtt.

- Csak konzolról: csak a helyi konzolról lehet lezárni a gépet.

A lezáráshoz és az újraindításhoz használt parancsot lehet itt beállítani.

Ebbe a három mezőbe kell beírni a pontos lezárási parancsokat.

A lezárási parancs alapértelmezése:

/sbin/shutdown

Az újraindítási parancs alapértelmezése:

/sbin/reboot

A konzol mód (a gép újraindítása a grafikus felület nélkül) alapértelmezése:

/sbin/init `3`

### 5.31.5.1. Munkafolyamat-típusok

Itt lehet megadni a bejelentkezési ablakból elérhető munkafolyamat-típusokat.

Ha a részletekre kíváncsi, tanulmányozza át az `/etc/X11/xdm/Xsession` fájlt az xdm beállítófájlok megkereséséhez, és olvassa el az xdm kézikönyv-oldalakat is, különösen a MUNKAFOLYAMAT-PROGRAM szekciót.

Egy új munkafolyamat-típus létrehozásához gépelje be annak nevét az "Új típusok" mezőbe, majd kattintson a "Hozzáadás" gombra.

Egy munkafolyamat-típus törléséhez jelölje ki a nevet a listából és kattintson a "Törlés" gombra.

## 5.31.6. LILO

Ebben az ablakban a lilo rendszerindítás-kezelőt lehet beállítani. A beállításhoz további segítséget a lilo kézikönyv-oldalakon és a lilo HOWTO-ban találhat.

## 5.31.7. A szekció szerzője

Ennek a szekciónak a szerzői:

Mike McBride `<mmcbride@ematic.com>`, Thomas Tanghus`<tanghus@earthling.net>` és Steffen Hansen `<stefh@mip.ou.dk>`.

Vissza | Tartalom | Tovább
Tápfeszültség-vezérlés | Fel | Kritikusan alacsony energiaszint