Környezeti változó módosítása

KCron kézikönyv
Vissza | Fejezet 5. Környezeti változók | Tovább

# 5.2. Környezeti változó módosítása

Egy környezeti változó módosításához először jelölje ki a "Változók" mappát.

Ezután válassza a Szerkesztés/Módosítás menüpontot. Ez a menü a jobb egérgomb kattintásával is elérhető.

Ezután megjelenik a "Változó szerkesztése" dialógusablak.

Változó

A "Változó" mezőben lehet megváltoztatni a változó nevét, ha szükséges. A listában fel vannak sorolva az időzített feladatoknál leggyakrabban használt környezeti változók, mint például:

- HOME: a felhasználó saját könyvtárára mutat

- MAILTO: e-mail küldéshez használt cím, felülbírálja a felhasználó alapértelmezett e-mail címét.

- PATH: a programok indításánál használt keresési útvonal.

- SHELL: az alapértelmezett héjprogram nevének felülbírálása.

Megjegyzés: ha módosítja a változót, annak ikonja és a hozzátartozó " megjegyzés is változhat.

Érték

Az "Érték" mezőben lehet megváltoztatni a környezeti változó értékét.

Megjegyzés

A "Megjegyzés" mezőben kötetlen formában lehet leírni a változó használatának " célját.

Bekapcsolt

Ha ki akar kapcsolni egy környezeti változót, szüntesse meg a "Bekapcsolt" opció kijelölését.

Ha be akar kapcsolni egy környezeti változót, jelölje ki a "Bekapcsolt" opciót.

A folytatáshoz nyomja meg az "OK" gombot.

Megjegyzés: a környezeti változók módosított értékei csak a következő mentéskor tárolódnak el. A módosítások mentéséhez válassza a Fájl/Mentés menüpontot.

A "Mégsem" gomb megnyomásával elvetheti a változásokat.

Vissza | Tartalom | Tovább
Környezeti változók | Fel | Környezeti változó törlése