Bevezetés a Konsole használatába

A Konsole kézikönyve
Vissza |  | Tovább

# Fejezet 1. Bevezetés a Konsole használatába

A Konsole egy X alapú terminálemulátor, mely parancssoros felületet (angolul: CLI-t) biztosít a KDE grafikus környezetben. A Konsole használatakor nem kell több példányt használni a programból, mert képes egy ablakon belül több munkafolyamatot kezelni (helytakarékos).

A program azzal tűnik ki leginkább a többi terminálemulátor közül, hogy egyszerűen konfigurálható és egy ablakban több parancssort is tud kezelni.

A Konsole lehetővé teszi az alábbiak használatát:

- Linux parancssoros munkafolyamatok

- Midnight Commander fájlkezelő munkafolyamatok

- Parancssoros munkafolyamatok

- Rendszergazdai parancssoros munkafolyamatok

Az elindított munkafolyamatok könnyen átnevezhetők a jobb megkülönböztethetőség érdekében, ill. szignálokat (STOP, CONT, HUP, INT, TERM, KILL) lehet küldeni bármelyiknek.

A Konsole könnyű kezelhetőségét segítik az alábbiak:

- a menüsor, az eszköztár és a keret elrejthető

- az ablakméretek, a betűtípusok, a színek és a billentyűparancsok módosíthatók

- a gördítősávok helye és láthatósága beállítható

A módosított beállítások elmenthetők alapértelmezésként, hogy a későbbi munkafolyamatok már az új beállításokkal induljanak.

# 1.1. A program megírásának előzményei

Azok, akiket érdekel az ingyenes X-terminálok családja, bizonyára tudják, hogy lényegében kétféle van belőlük: az eredeti xterm, mely az X megjelenése előtt egy-két hónappal már elkészült, és az xvt, egy egyszerűsített xterm klón, melynek manapság főleg a különféle variánsai használatosak (például az eterm).

Több mint tíz év óta a Konsole az első, az alapoktól újragondolt terminálemulátor. Sok szolgáltatást szorítottak be utólag az xterm-be (a `README` fájl úgy kezdődik, hogy "Ki itt belépsz, hagyj fel minden reménnyel"), a Konsole újszerű megközelítésre támaszkodik, modern technológiákra és az X -szel kapcsolatos tapasztalatokra építve.

Vissza | Tartalom | Tovább
A Konsole kézikönyve |  | Telepítés